b'\n_START_ARTICLE_\nKatka Zupan\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKatka Zupan\xc4\x8di\xc4\x8d se je \xc5\xa1olala na u\xc4\x8ditelji\xc5\xa1\xc4\x8du v Gorici. Po kon\xc4\x8danem u\xc4\x8ditelji\xc5\xa1\xc4\x8du je pou\xc4\x8devala na ve\xc4\x8d \xc5\xa1olah v Beli krajini in Novem mestu. Leta 1923 se je preselila v Chicago, kjer je vodila slovensko \xc5\xa1olo, kot re\xc5\xbeiserka sodelovala v dramskem dru\xc5\xa1tvu in dopisovala v ve\xc4\x8d slovenskih listov (Mladinski list, Proletarec, Prosveta, Ameri\xc5\xa1ki dru\xc5\xbeinski koledar in kasneje tudi v Cankarjev glasnik). Med 2. svetovno vojno je bila \xc4\x8dlanica izvr\xc5\xa1nega odbora Slovensko-ameri\xc5\xa1kega narodnega sveta.\n_START_SECTION_\nLiterarno delo\n_START_PARAGRAPH_\nZupan\xc4\x8di\xc4\x8deva je kot pesnica ve\xc4\x8dinoma pisala za \xc5\xa1olsko mladino. Snov je zajemala iz otro\xc5\xa1kega sveta. Literarni vrh je dosegla v tridesetih in \xc5\xa1tiridesetih letih 20. stoletja. Njen literarni opus obsega ve\xc4\x8d kor 300 pesmi, okoli 140 proznih besedil in 5 kraj\xc5\xa1ih dramskih del za otroke. V kratki prozi za odrasle je izpovedala svoj \xc4\x8dut do socialnega vpra\xc5\xa1anja. Leta 1946 je v Chicagu iz\xc5\xa1la njena zbirka \xc4\x8drtic in pesmi Slike iz vsakdanjega \xc5\xbeivljenja._NEWLINE_V \xc4\x8dasopisih je objavljala protivojne in proletarsko-propagandne \xc4\x8dlanke, bila pa je tudi prevajalka. Nekatera svoja dela je tudi sama ilustrirala.'